Επέλεξα να παρακολουθήσω την ξακουστή τα ταινία του Γιώργου Ζώη. Είναι μια ταινία που έχει να δώσει πολλά στο σύγχρονο άνθρωπο καθώς και να μεταφέρει διάφορα μηνύματα. Βέβαια ο κάθε άνθρωπος ερμηνεύει διαφορετικά τα πολύμορφα μηνύματά που έχει να δώσει. Θα μπορούσα να χαρακτηρίσω την ταινία ως έναν μικρής τάσεως αέρα που έφερε ένα τεράστιο κύμα προβληματισμών στο μυαλό μας.

Αρχικά η ταινία μονάχα με τη μορφή που είναι σκηνοθετημένη, χωρίς πολλά πολλά, έχει σκοπό να σε κάνει να σκεφτείς, να αποκτήσεις έστω για λίγο την κριτική σκέψη που ο καθένας σήμερα δεν θέλει να έχεις για το συμφέρον του. Ειδικότερα, αν παρατηρήσεις την ταινία, θα δεις πολύ εύκολα πως δε χρησιμοποιεί ήχους, όπως συνομιλίες. Χρησιμοποιεί τον ήχο με την γενική του μορφή. Χωρίς ειδικά παραδείγματα. Δείχνει την καθημερινή ζωή των ανθρώπων σχεδόν μουγκή με αποτέλεσμα να κινήσει το ενδιαφέρον την προσοχή του δέκτη και να τον προβληματίσει. Έτσι, μας φέρνει στο συμπέρασμα να ερωτηθούμε «μήπως είμαστε όλοι μας ζωντανοί -νεκροί που τρέχουμε πίσω από άχρηστα αγαθά;»

Μερικοί σίγουρα βλέποντας την ταινία θα αναρωτήθηκαν «γιατί κρατάει τόση ώρα η κάθε ουρά;» Βέβαια, αυτό δεν είναι τυχαίο. Θέλει να μας κάνει και μας να νιώσουμε μια ψυχική ταλαιπωρία, ώστε να μπούμε στο πετσί του ρόλου. Δηλαδή στην δύσκολη, εξοργιστική καθημερινότητα όχι μόνο των ανθρώπων που βγαίνουν στα κέντρα καλοπέρασης αλλά και αυτών που εξαρτώνται από την τύχη για να επιβιώσουν ή αλλιώς από μία ουρά … Σίγουρα, η κάθε ουρά, εκτός από τα παραπάνω, έχει σκοπό να μας δείξει τις διαφορετικές ανάγκες του κάθε ανθρώπου. Ειδικότερα η ανάγκη στην πρώτη ουρά είναι η αγορά τροφίμων και σιγά-σιγά φτάνουμε στην ουρά του συσσιτίου, στο οποίο τόσοι άνθρωποι μένουν πεινασμένοι. Θέλει να μας κάνει έμμεσα την ερώτηση: «τι να κάνει κανείς τα άφθονα αγαθά, την τέχνη, την καλοπέραση, τη θρησκεία, την τύχη, όταν δεν υπάρχει ανθρωπιά;»

Από την άλλη, θα μπορούσε κανείς να ερμηνεύσει την ταινία ότι συγκρίνει τα δύο άκρα. Ένα γεμάτο καρότσι με φαγητά που απ’ ό,τι δείχνει στην ταινία θα το αξιοποιήσει μονάχα ένα άτομο που ίσως και να μην το πολυέχει ανάγκη με τον πεινασμένο άστεγο. Τι συμπέρασμα βγάζουμε απ’ αυτό; Μήπως ο καθένας κοιτάει να «φτιάξει» τον ίδιο, χωρίς να νοιάζεται για το συνάνθρωπό του; Ένα άλλο συμπέρασμα το οποίο φαίνεται καθ’ όλη τη διάρκεια της ταινίας αλλά πιο πολύ στο τέλος είναι πως για να πάρεις αυτό που θες δε φτάνει να ακούς ό,τι σου λένε αλλά να παίρνεις την κατάσταση στα χέρια σου. Τόσες ουρές, δίχως κάποιο αποτέλεσμα για μερικούς. Βέβαια, ο ένας έδειξε αντίσταση, εναντιώθηκε στο τι κανονίζει το σύστημα και πήρε αυτό που ήθελε. Μήπως ζούμε σαν άβουλα «ζωντανά» χωρίς κριτική σκέψη και πρέπει να αλλάξει αυτό;

Μια άλλη πτυχή των γεγονότων είναι ότι αν ο καθένας από εμάς συνεχίσει να δρα άβουλα, θα συνεχίσει να βρίσκεται πίσω από ουρές, ενώ αυτός που θα πάρει την κατάσταση στα χέρια του θα κερδίσει αυτό που θέλει. Βέβαια, παρατηρούμε πως το κερδίζει σε ένα χώρο δίχως βλάστηση και πολιτισμό … σε μια ερημωμένη γη. Αν συνεχίσουμε να στεκόμαστε πίσω από ουρές η καθημερινότητά μας θα αλλάξει· και όχι προς το καλύτερο …

ΠΕΡΙΕΧΟΜΕΝΟ [1-10]

* Παρουσιάζεται με σαφήνεια και καθαρότητα το περιεχόμενο του έργου στο οποίο βασίστηκε η εργασία;
* Διατυπώνεται/-νονται με σαφήνεια το/τα φιλοσοφικό/-ά ερώτημα/-τήματα που προκύπτουν;
* Τεκμηριώνεται ο φιλοσοφικός προβληματισμός με αναφορές στο έργο;
* Αιτιολογείται επαρκώς το γιατί το/τα ερώτημα/-τήματα έχουν φιλοσοφικό χαρακτήρα;

ΔΟΜΗ [1-6]

* Υπάρχει συνοχή και αλληλουχία στο κείμενο;
* Είναι σωστή η παραγραφοποίηση;

ΕΚΦΡΑΣΗ [1-4]

* Υπάρχει σαφήνεια στην έκφραση;
* Υπάρχει ακρίβεια και πλούτος λεξιλογίου;
* Υπάρχει σωστή/κατάλληλη χρήση της γλώσσας (ορθογραφία, στίξη, γραμματική και συντακτικό);